31986R1032
L 095/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1032/86 НА КОМИСИЯТА
от 9 април 1986 година
за изменение на Регламент (ЕИО) № 2388/84 относно специални подробни правила за прилагането на възстановяванията при износ за някои консерви от телешко и говеждо месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕИО) № 3768/85 (2), и по-специално член 18, параграф 5 от него,
като има предвид, че Регламент (ЕИО) № 2388/84 на Комисията (3) определи, че за някои консерви, които отговарят на определените в горепосочения регламент условия и които се изнасят за трети страни, могат да се получат специални възстановявания при износ, ако те са произведени съгласно разпоредбите, предвидени в член 4 от Регламент (ЕИО) № 565/80 на Съвета (4); като има предвид, че с оглед на възможностите за реализиране, които съществуват на пазарите в трети страни, е необходимо тези условия да се изменят по начина, описан по-долу;
като има предвид, че мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 2, първа алинея, второ тире от Регламент (ЕИО) № 2388/84 „80 %“ се заменя с „60 %“.
Член 2
Настоящият регламент влиза в сила на 10 април 1986 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 април 1986 година.